
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2024)0150),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 114 straipsnio 1 dalį, 173 straipsnio 3 dalį, 212 straipsnio 2 dalį bei 322 straipsnio 1 dalį, pagal kurias Komisija pateikė pasiūlymą Parlamentui (C10-0005/2024),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Biudžeto komiteto atliktą biudžetinį vertinimą,
–	atsižvelgdamas į 2025 m. sausio 31 d. Europos Audito Rūmų nuomonę[footnoteRef:1], [1:  	OL C, C/2025/805, 2025 1 31, ELI: http://data.europa.eu/eli/C/2025/805/oj.] 

–	atsižvelgdamas į 2024 m. gegužės 30 d. Europos ekonomikos ir socialinių reikalų komiteto nuomonę[footnoteRef:2], [2:  	OL C, C/2024/4662, 2024 8 9, ELI: http://data.europa.eu/eli/C/2024/4662/oj.] 

–	atsižvelgdamas į 2025 m. vasario 20 d. Regionų komiteto nuomonę[footnoteRef:3], [3:  	OL C, C/2025/1705, 2025 3 26, ELI: http://data.europa.eu/eli/C/2025/1705/oj.] 

–	atsižvelgdamas į preliminarų susitarimą, kurį atsakingi komitetai patvirtino pagal Darbo tvarkos taisyklių 75 straipsnio 4 dalį, ir į 2025 m. spalio 17 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60, 170 ir 58 straipsnius,
–	atsižvelgdamas į bendrus Saugumo ir gynybos komiteto bei Pramonės, mokslinių tyrimų ir energetikos komiteto svarstymus pagal Darbo tvarkos taisyklių 59 straipsnį,
–	atsižvelgdamas į Užsienio reikalų komiteto, Biudžeto kontrolės komiteto ir Vidaus rinkos ir vartotojų apsaugos komiteto nuomones,
–	atsižvelgdamas į Saugumo ir gynybos komiteto ir Pramonės, mokslinių tyrimų ir energetikos komiteto pranešimą (A10-0084/2025),
1.	priima per pirmąjį svarstymą toliau pateiktą poziciją;
2.	pritaria Europos Parlamento ir Tarybos bendram pareiškimui ir Europos Parlamento, Tarybos ir Komisijos bendriems pareiškimams, pridėtiems prie šios rezoliucijos, kurie bus paskelbti Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.
P10_TC1-COD(2024)0061
Europos Parlamento pozicija, priimta 2025 m. lapkričio 25 d. per pirmąjį svarstymą, siekiant priimti Europos Parlamento ir Tarybos reglamentą (ES) 2025/..., kuriuo sukuriama Europos gynybos pramonės programa ir priemonių sistema savalaikiam gynybos produktų prieinamumui ir tiekimui užtikrinti (EGPP reglamentas)
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2025/2643.)


TEISĖKŪROS REZOLIUCIJOS PRIEDAS
Europos Parlamento ir Tarybos bendras pareiškimas dėl Europos gynybos pramonės programos (EGPP) ir paramos Ukrainai priemonės finansavimo pagal EGPP reglamentą[footnoteRef:4]+ [4: +	OL L, 2025/2643, 2025 12 29, ELI: http://data.europa.eu/eli/reg/2025/2643/oj.] 

Europos Parlamentas ir Taryba pripažįsta, kad būtina remti Europos gynybos technologinę ir pramoninę bazę ir Ukrainos gynybos technologinę ir pramoninę bazę, siekiant padidinti jų konkurencingumą, tuo tikslu spartinant pramonės prisitaikymą prie struktūrinių pokyčių, be kita ko, didinant gamybos pajėgumus ir aktyviau bendradarbiaujant gynybos produktų viešųjų pirkimų srityje, visų pirma atsižvelgiant į iššūkius, kylančius dėl neteisėto, neišprovokuoto ir nepateisinamo Rusijos agresijos karo prieš Ukrainą.
Nedarant poveikio biudžeto valdymo institucijos prerogatyvoms ateityje vykdant metines biudžeto procedūras, Europos Parlamentas ir Taryba prašo Komisijos prioriteto tvarka, atsižvelgiant į ankstesnius biudžeto valdymo institucijos politinius įsipareigojimus, įskaitant įsipareigojimą padengti EURI palūkanų išlaidas, išnagrinėti galimybes padidinti Europos gynybos pramonės programos ir paramos Ukrainai priemonės biudžetą pagal Tarpinstitucinio susitarimo dėl biudžetinės drausmės 18 punktą, nemažinant panašių ES programų ir fondų lėšų.


Europos Parlamento, Tarybos ir Komisijos bendras pareiškimas dėl trečiųjų valstybių finansinių įnašų už jų dalyvavimą priemonėje SAFE kaip papildomų finansinių išteklių Europos gynybos pramonės programai (EGPP) ir paramos Ukrainai priemonei[footnoteRef:5]+ [5: +	OL L, 2025/2643, 2025 12 29, ELI: http://data.europa.eu/eli/reg/2025/2643/oj.] 

Europos Parlamentas, Taryba ir Komisija pripažįsta, kad būtina remti Europos gynybos technologinę ir pramoninę bazę ir Ukrainos gynybos technologinę ir pramoninę bazę, siekiant padidinti jų konkurencingumą, tuo tikslu spartinant pramonės prisitaikymą prie struktūrinių pokyčių, be kita ko, didinant gamybos pajėgumus ir aktyviau bendradarbiaujant gynybos produktų viešųjų pirkimų srityje, visų pirma atsižvelgiant į iššūkius, kylančius dėl neteisėto, neišprovokuoto ir nepateisinamo Rusijos agresijos karo prieš Ukrainą.
Pagal SAFE reglamento 17 straipsnio 4 dalį finansiniai įnašai, kuriuos trečiosios valstybės turi teikti už savo dalyvavimą priemonėje SAFE, turi būti naudojami programoms, kuriomis pagal tų programų taisykles remiama Sąjungos gynybos pramonė, Ukrainos gynybos pramonė ir Ukraina. Europos Parlamentas, Taryba ir Komisija susitaria, kad tokie įnašai turėtų būti naudojami EGPP, įskaitant paramos Ukrainai priemonę, stiprinti.


Europos Parlamento, Tarybos ir Komisijos bendras pareiškimas dėl papildomų finansinių išteklių EGPP reglamentui[footnoteRef:6]+ [6: +	OL L, 2025/2643, 2025 12 29, ELI: http://data.europa.eu/eli/reg/2025/2643/oj.] 

Europos Parlamentas, Taryba ir Komisija laikosi bendros nuomonės, kad EGPP reglamentui turėtų būti skirta papildomų finansinių išteklių.
Šiuo tikslu EGPP reglamente konkrečiai numatyta, kad valstybės narės, Sąjungos institucijos, įstaigos ir agentūros, trečiosios valstybės, tarptautinės organizacijos, tarptautinės finansų įstaigos ar kitos trečiosios šalys gali skirti papildomus finansinius įnašus, ir šiuo atžvilgiu aiškiai nurodytas Gynybos produktų tiekimo grandinių transformavimo spartinimo fondas (FAST).
Atsižvelgiant į tai ir į esminį FAST vaidmenį stiprinant MVĮ ir mažų vidutinės kapitalizacijos įmonių, kurioms ypač reikia investicijų, gynybos produktų gamybos pajėgumus, tokie papildomi įnašai turėtų būti prioriteto tvarka skiriami FAST ir turėtų papildyti iš 3 straipsnio 1 dalyje nurodyto 1 200 mln. EUR finansinio paketo skiriamas sumas, kad bendra orientacinė suma, pagal Programą skiriama tam konkrečiam fondui, pasiektų bent 150 mln. EUR, gerbiant biudžeto valdymo institucijos prerogatyvas.

